ועדת העבודה, הרווחה והבריאות, כנסת 20, פרוטוקול מספר 11, 2015-06-23 10:30

אלי אלאלוף: בוקר טוב, חברים.

אלי אלאלוף: היום 23.6.2015, ו' בתמוז התשע"ה, שעה 10:40.

אלי אלאלוף: הכנסת מציינת היום את יום הסביבה הבינלאומי.

אלי אלאלוף: מוביל את הנושא חבר הכנסת דב חנין שמשפיע עלנו כל השנה.

אלי אלאלוף: הוטל עלינו כוועדה לדון בנושא של הכרייה בשדה בריר וההשלכה על בריאות תושבי האזור.

אלי אלאלוף: אני מכבד את נוכחותו של סגן שר הבריאות, הרב ליצמן.

אלי אלאלוף: אני אתן את רשות הדיבור לסגן השר.

יעקב ליצמן: בוקר טוב לכולם.

יעקב ליצמן: הנושא על סדר היום הוא הכרייה בשדה בריר.

יעקב ליצמן: זה מלווה אותי כבר כנסת שנייה.

יעקב ליצמן: הייתי בכנסת הקודמת על זה.

יעקב ליצמן: בכנסת הקודמת עמדתי הייתה ברורה וחד-משמעית נגד.

יעקב ליצמן: למה נגד?

יעקב ליצמן: כי זה מזיק לתושבים בדרום, זה מזיק לבריאות.

יעקב ליצמן: מאז שאמרתי את זה תקפו אותי, אמרו: לקחנו מומחים מהארץ.

יעקב ליצמן: התברר אחר כך, בקדנציה הקודמת של השרה גרמן, שהביאו מומחה בינלאומי.

יעקב ליצמן: הוא אמר בדיוק את אותו דבר, שזה מסוכן, שזה מזיק לבריאות.

יעקב ליצמן: תפקידי לדאוג לבריאות הציבור.

יעקב ליצמן: אני לא אתן לשנות את הדבר.

יעקב ליצמן: אני אעשה את כל מה שביכולתי לשמור על בריאות תושבי הדרום.

יעקב ליצמן: אני מבין לליבם של כי"ל, אני לא נכנס כאן לוויכוח עם העובדים, אני לא נכנס לוויכוח עם ההנהלה.

יעקב ליצמן: רצו לפגוש אותי.

יעקב ליצמן: אני מוכן לפגוש אותם.

יעקב ליצמן: דיבר איתי יושב-ראש החברה.

יעקב ליצמן: רבותיי, דבר אחד ברור וחד משמעי.

יעקב ליצמן: אם אני כסגן שר הבריאות לא אבטא באופן ברור את עמדת משרד הבריאות, את מה שאנחנו חושבים לגבי סכנות הבריאות בנושא הזה, אני אבגוד בתפקידי.

יעקב ליצמן: חד משמעית, רבותיי.

יעקב ליצמן: שלא יהיו גמגומים, שלא יגידו שלא הבינו אותי טוב.

יעקב ליצמן: הדבר הזה מזיק באופן חד-משמעי.

יעקב ליצמן: אסור שזה יהיה.

יעקב ליצמן: יש מספיק בטחונות במקומות אחרים שלא יזיקו לבריאות התושבים.

דב חנין: תודה רבה לך, אדוני היושב-ראש, על כינוס הדיון החשוב הזה, ותודה לך, אדוני סגן השר, על השתתפותך בדיון ועל תרומתך הגדולה בנושא הזה.

דב חנין: מהרגע שנכנסת לעובי הקורה ולמדת לעומק את מסקנות אנשי המקצוע במשרדך, התייצבת באופן חד משמעי ונחרץ - צריך להגיד ביושר בוועדה הזאת, גם באופן אמיץ - מול לחצים לא פשוטים שהגיעו מכל הכיוונים - כלכליים, פוליטיים וכיוונים אחרים.

דב חנין: ההתייצבות שלך היא באמת מופת לאיך איש ציבור שאחראי על תחום רציני ומשמעותי כמו בריאות הציבור צריך להתנהל.

דב חנין: הלוואי שאנשי הציבור במדינה הזאת היו לומדים ממך, אדוני סגן השר, איך מתייצבים ואיך נעמדים לצידו של הציבור מול איומים ולחצים מכל הסוגים.

דב חנין: אדוני היושב-ראש, אנחנו נמצאים היום בסיטואציה די יוצאת דופן.

דב חנין: כמו שאמר סגן השר בפתיחה, אחרי סגן השר הגיעה למשרד שרה ממפלגה מאוד רחוקה בהמון נושאים מהמפלגה של סגן השר.

דב חנין: יש עתיד ויהדות התורה הן מפלגות מאוד שונות.

דב חנין: גם השרה הזאת, אחרי שהיא הזמינה מחקר ובדיקה, הגיעה לאותה מסקנה.

דב חנין: אני לא חושב שיש כל כך הרבה נושאים בזירה הציבורית שלנו שמאחדים בין יהדות התורה ליש עתיד.

דב חנין: בואו ניקח את הזירה המקומית.

דב חנין: נמצאת לשמאלי חברת הכנסת טלי פלוסקוב שעד לא מזמן הייתה ראשת העיר ערד.

דב חנין: גם היא, אחרי שלמדה את הנושא, הביעה עמדה ברורה וחד משמעית של התנגדות לכרייה בשדה בריר.

מאיר כהן: וראש העיר הנבחר.

דב חנין: אחריה נבחר ראש עיר חדש.

אלי אלאלוף: בואו נאחל לו מזל טוב.

דב חנין: קודם כל, נאחל לו הצלחה ומזל טוב.

דב חנין: עו"ד בן-חמו, אם אני לא טועה, יכול להיות שאני טועה במשהו, היית אפילו באופוזיציה.

טלי פלוסקוב: בנושא הזה לא.

דב חנין: גם פה אנחנו רואים, אדוני היושב--ראש, אופוזיציה לשעבר, היום ראש העיר.

דב חנין: חברת הכנסת פלוסקוב בעברה הלא רחוק הייתה ראשת העיר.

דב חנין: שניהם מתנגדים התנגדות נחרצת להקמת המכרה.

דב חנין: אותה התנגדות גם הייתה ליושב-ראש הוועדה הממונה שהיה לפני חברת הכנסת פלוסקוב כראשת העיר ערד.

דב חנין: התנגדות לאורך כל הדורות.

דב חנין: נמצא לשמאלנו חבר הכנסת כהן שהיה שר הרווחה ולפני זה היה ראש עיריית דימונה.

דב חנין: גם הוא התנגד למכרה.

דב חנין: אני אומר את זה, כי צריך לדעת שבדימונה יש מצוקה של תעסוקה.

דב חנין: יש הרבה מאוד אנשים שעובדים במפעלי כי"ל.

דב חנין: גם ראש עיריית דימונה וראש עיריית ערד מאוד קשובים לשאלות התעסוקה.

דב חנין: באים אליהם אנשים ואומרים: אנחנו נאבקים על מקום עבודתנו.

דב חנין: ההתייצבות שלהם, גם של ראש העיר דימונה לשעבר וגם של ראש עיריית ערד בהווה ובעבר, ההתייצבות החד משמעית שלהם היא דבר יוצא דופן.

דב חנין: זה כל כך מרשים וכל כך משמעותי, כי אנחנו עוסקים פה בשאלה שהיא מקרה מבחן לעמידתה של המערכת הציבורית במדינת ישראל.

דב חנין: העמדה של הגורמים המקצועיים במשרד הבריאות היא חד משמעית: המכרה מסוכן.

דב חנין: רצו חוות דעת נוספת.

דב חנין: אני לא חושב שצריך חוות דעת נוספת.

דב חנין: יש לנו משרד בריאות אחד במדינת ישראל, צריך לכבד את עמדתו, לא כל פעם שזה לא נראה לקבל חוות דעת נוספות.

דב חנין: היו לחצים, היו דרישות.

דב חנין: ניתנה חוות דעת נוספת.

דב חנין: חוות הדעת הנוספת אומרת בדיוק את אותו דבר: המכרה מסוכן.

דב חנין: המכרה מסוכן ל-55 אלף התושבים באזור בקעת ערד, שזה תושבי ערד.

דב חנין: יש גם ישובים בדואים שנמצאים בסביבה.

דב חנין: יש, אגב, גם חיילי צה"ל בבסיסים קיימים ובבסיסים מתוכננים.

דב חנין: זה אזור שהולך לעבור פיתוח מאוד משמעותי.

דב חנין: הבריאות של כל אחד ואחד מהם מאוד מאוד חשובים לנו.

דב חנין: אנחנו מדברים על שטח כרייה מאוד גדול.

דב חנין: 27,500 דונם זה שטח ענקי.

דב חנין: יש המון המון שאלות לגבי הפרטים, אבל אני בכוונה לא רוצה להיכנס לפרטים כי יש המון אנשים שמלווים את המאבק הזה לאורך כל הדרך, מה בדיוק נכלל בתסקיר ההגנה לסביבה, האם עשו את התסקיר הנכון, אולי התסקיר הוא לא מספיק מחמיר, אולי בדקו מכרות פחם ואנחנו צריכים לבדוק מכרות פוספטים כי זה משהו אחר לגמרי.

דב חנין: אני רוצה להגיד כמה מילים לסוגית התעסוקה באזור, שהיא סוגיה מאוד מאוד חשובה.

דב חנין: אני בעד לשמור על מקומות התעסוקה באזור.

דב חנין: אני חושב שאנחנו מנוהלים במצב של סחטנות שבה חברת כי"ל מחזיקה את מדינת ישראל בת ערובה.

דב חנין: כל פעם כשהם דורשים איזה משהו הם אומרים לנו: אנחנו נפטר עובדים אם לא יתנו לנו לכרות בשדה בריר, בלי שום קשר למה שהם באמת צריכים.

דב חנין: אם אנחנו מדברים על תעשיית פוספטים בישראל, התסקירים שנמצאים בידנו אומרים שיש עוד המון סלע פוספט באזורי התכנון ובאזורי הזיכיון שבהם החברה פועלת.

דב חנין: היא רוצה עוד שטח לזיכיון, שזה שדה בריר.

דב חנין: יש המון סלעי פוספט.

דב חנין: היא יכולה לכרות פוספטים לעוד שנים.

דב חנין: גם לא בטוח שצריך לכרות את כל הפוספטים האלה.

דב חנין: האם מדינת ישראל בשביל לייצר רווחים לאחים עופר, ואני בעד רווחים לאחים עופר, הם מרוויחים יפה מאוד עד היום - - אני גם לא בא היום להגיד שהם לא צריכים להרוויח.

דב חנין: הם מרוויחים המון.

דב חנין: עלות המכרה בלונדון היא גדולה, צריך לדאוג להמשך הרווחים האלה.

אלי אלאלוף: אני מצטער להעיר לך, אבל לא הכרתי אותך כאיש שמשחק בדמגוגיה.

אלי אלאלוף: אני רק מזכיר לך שחברת כי"ל היא חברת ציבורית של כולם.

מיקי רוזנטל: והאחים כבר לא בחיים.

אלי אלאלוף: אני מציע שנישאר ממלכתיים.

דב חנין: אני רוצה להיות ממלכתי, אדוני, לכן אני לא אכנס איתך לוויכוח על השאלה אם זאת חברה ציבורית של כולנו.

דב חנין: אני חושב אחרת.

דב חנין: אני אשאיר את הוויכוח הזה בצד.

דב חנין: אני בעד שהחברה תרוויח, והיא יכולה להרוויח הרבה גם מפוספטים.

דב חנין: אני לא בטוח שאת כל הפוספטים צריך לכרות היום.

דב חנין: זה משאב במחסור.

דב חנין: למדינת ישראל יש גם אינטרסים עתידיים לגבי מה יהיה בעוד 30 ו-40 שנה, לא חייבים לחסל את הכל היום כדי שהחברה תרוויח.

יעקב ליצמן: אז יהיה גז.

דב חנין: בדיוק, אז יהיה גז ודברים אחרים.

דב חנין: גם מספרי העובדים שבהם מנפנפים לנו הם לגמרי לא רלוונטיים למציאות.

דב חנין: מספר האנשים שבפועל יעבדו בשדה בריר הוא מספר לא גדול.

דב חנין: תעשיית פוספטים יכולה להתקיים גם אם שדה בריר לא יופעל.

דב חנין: אני מציע להוריד קצת את אותו ענן, את אותו עשן סמיך של איומים וסחטנות שמופעל כלפי מדינת ישראל, ולהתנהל בנושא הזה בצורה יותר עניינית.

דב חנין: אפשר לשמור על כל מקומות התעסוקה, אפשר לשמור על הרווחיות המאוד יפה של חברת כי"ל.

דב חנין: הלוואי שכל הדברים במדינת ישראל ירוויחו כמו חברת כי"ל - אם זה הקופה הציבורית, קופת האחים עופר או קופת מי שזה לא יהיה.

דב חנין: הלוואי שכל הדברים האחרים ירוויחו כמוהם.

דב חנין: את כל הדברים האלה ניתן לשמור ולהבטיח בלי לסכן את החיים והבריאות של התושבים בערד.

דב חנין: העיר ערד היא שכיית חמדה.

דב חנין: כשגדלתי בתור ילד ידעתי שלערד נוסעים אנשים בכדי להתרפא מאסתמה.

<משה חדד: כנראה שמזמן לא היית בערד.

דב חנין: אני מגיע לערד.

<משה חדד: אתה מדבר כאילו אתה גר בערד, אתה עובד בחברת כי"ל ויודע כל מה שקורה בכי"ל.

דב חנין: אני מגיע הרבה לערד.

דב חנין: היא עדיין עיר מקסימה.

דב חנין: אפשר לפתח אותה.

אלי אלאלוף: אני חשבתי שאתה דואג לישובים המקסימים של הבדואים.

אלי אלאלוף: יש יותר בדואים באזור מאשר כל העיר ערד.

אלי אלאלוף: חשוב גם שנדאג להם.

תמר זנדברג: זה לא במקום.

תמר זנדברג: זה גם וגם.

דב חנין: חס וחלילה, זה לא במקום.

דב חנין: אתה צודק.

דב חנין: אני מודה לך על הערה הזאת.

דב חנין: אני בכל זאת רוצה להגיד משפט על ערד ועל עתידה של העיר ערד.

דב חנין: זאת עיר מקסימה עם הרבה עתיד לפניה, עם הרבה תכניות יפות של פיתוח בתחום תיירות, תעסוקה חדשנית שאפשר לפתח בה.

דב חנין: צריך לתת לדברים האלה יד, לא לחסום אותם.

<איתמר גרוטו: אני גם מלווה הרבה שנים כל מיני בדיקות שנעשו.

<איתמר גרוטו: אנחנו במשרד הבריאות מנסים להעריך ולכמת האם תהיה לאותו מכרה השפעה מסוימת על בריאות התושבים שנמצאים בסביבה, בין אם זה ערד או היישובים הבדואים.

<איתמר גרוטו: אין לנו דרך לדעת בדיוק מה תהיה ההשפעה כל עוד זה לא קורה, אבל מצד שני אסור להפעיל את זה בלי לדעת מה תהיה ההשפעה ולכן אנחנו משתמשים במודלים שבוצעו לאורך התקופה.

<איתמר גרוטו: לקחנו את המודל האחרון שאושר על ידי המשרד להגנת הסביבה, שהוא הגוף המוסמך לאישור של תחזיות של תוספת זיהום אוויר.

<איתמר גרוטו: ראינו שישנה תוספת של זיהום אוויר בחלק מהשכונות בערד ובחלק מהיישוב כסייפה.

<איתמר גרוטו: ראינו שיש עלייה בזיהום האוויר לעומת המצב שקיים.

<איתמר גרוטו: את התוספת הזאת אפשר לתרגם לתוספת תמותה.

<איתמר גרוטו: אפשר גם לחשב תחלואה ותמותה שמבחינת משרד הבריאות היא מעל למה שמקובל וסביר בעולם בהקשר הזה.

<איתמר גרוטו: תפקידנו כמשרד בריאות להגן על בריאות התושבים בכלל ובאזור ערד והישובים הבדואים בפרט.

<איתמר גרוטו: מכאן העמדה שלנו.

<קריאה: זה עומד בתקן של חוק אוויר נקי?

<איתמר גרוטו: זה הרבה מעל ערך היעד של חוק אוויר נקי.

<קריאה: מה זה "הרבה"?

<קריאה: אנחנו חיים בעיר.

<קריאה: השאלה אם אני בעיר חשוף לאבק יותר מאשר - -

אלי אלאלוף: אני חייב להגיד שקראתי את הדוח שלך ולא הגעתי למסקנה ברורה.

אלי אלאלוף: אמנם אני מדבר עם סגן השר ואני יודע את העמדה הברורה, אבל בעמדה שלך במסמך שהוצאת לנו לא מצאתי סיכון חד משמעי.

אלי אלאלוף: אני חושב שחשוב שהמסמכים יהיו בהתאם למדיניות שלכם.

<איתמר גרוטו: המסמך שלי אומר - -

אלי אלאלוף: הוא אומר שזה חלק מהדוח של סאמט.

אלי אלאלוף: אומרים שהדוח של סאמט הוא חד משמעי.

אלי אלאלוף: המסמך שלך הוא לא כזה.

אלי אלאלוף: אני חושב שכדאי שתעיינו טוב במסמכים שהם בסיס לידע של חברי הכנסת.

<לבנה קורדובה: אנחנו בחנו את תסקיר ההשפעה לסביבה.

<לבנה קורדובה: ראינו שהתוספת של הזיהום לגבי החלקיקים הנשימים העדינים, אותם חלקיקי pm2.5, היא תוספת קטנה.

<לבנה קורדובה: התוספת הזאת היא שוות ערך לתוספת של כל מתקן חדש בתעשייה, כמו דוד קיטור.

<לבנה קורדובה: היא אפילו קטנה יותר מכל תוספת של זיהום מכביש.

<לבנה קורדובה: העמדה של המשרד להגנת הסביבה לא השתנתה מחוות הדעת שהוגשה בשנת 2004, שאומרת שאנחנו לא מתנגדים להקמת המכרה.

דב חנין: זאת לא העמדה שנאמרה כאן.

<משה חדד: אל תשנו לה את הדברים.

<משה חדד: זה בדיוק מה שנאמר.

דב חנין: לא זאת העמדה שנשמעה פה בוועדה.

דב חנין: זאת עמדה חדשה.

<משה חדד: זאת העמדה שהייתה כל הזמן.

יעקב ליצמן: בגלל זה שינו את האנשים.

<משה חדד: לא שינו כלום.

<משה חדד: תבדוק בפרוטוקולים.

יעקב ליצמן: שלחו מישהו אחר שלא יכול להגיד.

אלי אלאלוף: אני לא מבין למה כל אחד מטיל ספק בשני.

אלי אלאלוף: כל אחד יביע את עמדתו.

<לבנה קורדובה: היום זה יום איכות הסביבה, אנחנו מתחלקים בין הוועדות.

אלי אלאלוף: אני לא חושב שזה פייר שכל אחד יטיל דופי אישי בכל אחד מהדוברים.

דב חנין: זה לא דופי אישי.

דב חנין: זו לא העמדה שהמשרד להגנת הסביבה הביע פה בוועדה.

דב חנין: כדאי לבדוק את הפרוטוקולים של הוועדה.

אלי אלאלוף: אני מודה לעמותות שמצליחות להביא דברים כל כך רציניים לדיון.

<שרית עוקד: המכרה הוא 13 אלף דונם, כאשר המרחק שלו מבתי התושבים של העיר ערד הוא פחות מ-4 קילומטרים.

<שרית עוקד: מבתי התושבים של היישוב כסייפה ומהבתים של אל פורעה, שזה כפר שנמצא בתהליכי הכרה, המרחק הוא של 3.5 קילומטרים.

<שרית עוקד: אנחנו יכולים לראות שזה 6 קילומטר מבסיס נבטים.

<שרית עוקד: אם אנחנו מדברים מבחינת גודל, אז 13.5 דונם זה החלק היותר כהה בתכנית, כאשר השטח הבנוי של העיר ערד זה 4000 דונם.

<שרית עוקד: אנחנו מדברים על שטח שגדול ביותר מפי שלוש מהשטח הבנוי של העיר ערד.

<שרית עוקד: מדובר בשטח אדיר בממדיו.

<שרית עוקד: במסגרת תכנית תמ"א 14ג מינהל התכנון מבקש להגדיל את שטח הכרייה לגודל של 27 אלף דונם, זאת אומרת, להכפיל את השטח הזה.

<שרית עוקד: זה אומר שזה יהיה במרחק של חצי קילומטר מבתי התושבים של כסייפה, משהו כמו 4 קילומטר מבסיס נבטים.

<שרית עוקד: אנחנו מדברים על שטח עצום שגרים בו 55 אלף תושבים.

<שרית עוקד: אני רק אזכיר שהנתונים הם נתונים בעייתיים.

<שרית עוקד: זה נכתב כבר בדוח של ד"ר בר-חנא וד"ר דובנוב.

<שרית עוקד: זה נכתב אחר כך עוד מספר פעמים, ואני תיכף אראה את זה.

<שרית עוקד: יש ספק גדול אם כל בסיס הנתונים שעליו בנו את כל התיאוריות האלו, אם הבסיס הזה הוא נכון והוא לא בסיס מקל.

<שרית עוקד: לאחרונה מספר חוקרים מכמה אוניברסיטאות, בראשן פרופ' ברודאי, ויש כאן שקף של איזו שהיא הרצאה שהוא נתן - - פרופ' ברודאי אומר שהחשש של מה שיקרה במכרה הוא ב-4 סדרי גודל יותר ממה שכתוב היום בתסקיר ההשפעה על הסביבה.

<שרית עוקד: כשאנחנו מדברים על 4 סדרי גודל, אנחנו מדברים על פי 10 אלפים.

<שרית עוקד: התסקיר מקל בצורה דרמטית על מה שהולך לקרות.

<שרית עוקד: כאשר מדברים על הכרייה של הפוספט, אז יש את תכנית תמ"א 14ג.

<שרית עוקד: בתמ"א 14ג בדקו חלופות.

<שרית עוקד: החלופות שבדקו היו שדה בריר.

<שרית עוקד: בדקו חלופה אחת בשם שדה בריר, מצאו שהיא מתאימה, ועוד חלופה בשם שדה בריר, שגם היא מתאימה, ועוד חלופה בשם שדה בריר, שגם היא מתאימה.

<שרית עוקד: החלופות האחרות שקיימות, וקיימות חלופות נוספות - -

אלי אלאלוף: לא הבנתי את ההומור.

<שרית עוקד: לא בדקו את החלופות האחרות.

<שרית עוקד: ההומור הזה זה החיים שלנו.

אלי אלאלוף: מה היו ההמלצות לבדוק?

<שרית עוקד: לא בדקו.

<משה חדד: השר גלעד ארדן אמר שבדקו.

<משה חדד: אני עובד בתוך האבק הזה.

<משה חדד: אנחנו עובדים בתוך האבק הזה 30 שנה.

<משה חדד: אם זה כזה מסוכן, תסגור לנו את המפעל.

יעקב ליצמן: לא יעזור לך.

יעקב ליצמן: כסף לא יפקיר את הבריאות של התושבים.

<משה חדד: למה אתה מפקיר את הבריאות שלי?

יעקב ליצמן: זה פשע לפגוע בבריאות.

<משה חדד: למה אתה מרשה לי לעבוד במפעל?

יעקב ליצמן: לא מעניין אותי כסף.

יעקב ליצמן: זה פשע מה שאתה עושה.

יעקב ליצמן: אני לא אתן לך.

<משה חדד: אם זה כזה מסוכן, תשמור על הבריאות שלי, תסגור את המפעל.

יעקב ליצמן: אתה פושע שאתה נותן לפגוע בבריאות התושבים בגלל בצע כסף.

יעקב ליצמן: זה מה שאתה מייצג כאן.

יעקב ליצמן: זאת פשוט בושה.

<משה חדד: למה אתה נותן לי לסכן את החיים שלי במפעל?

<משה חדד: החיים של הפועלים לא חשובים לך, סגן השר?

יעקב ליצמן: לא מעניין אותי כסף.

<שרית עוקד: אני אקרא מתוך הדוח או הנייר שהוציא מינהל התכנון: "בשטחים אלה לא נעשו סקרים מקיפים לבחינת טיב ואיכות הפוספט, והידע על איכותו מוגבל ביותר".

<שרית עוקד: מדינת ישראל הוציאה מסמך.

<שרית עוקד: זה מה שכתוב בו על חלופה שנמצאת בנגב המרכזי.

<שרית עוקד: אם אנחנו מדברים על תחלואה, והעובד היקר אומר שעובדי רותם אינם חולים, אז הנתונים על תחלואת עובדים ידועה רק למפעל עצמו.

<שרית עוקד: רשם הסרטן לא מקבל את הנתונים על תחלואת עובדים.

<שרית עוקד: עובדי רותם שונים כנראה מהעובדים בארצות הברית, כי מחקרים בארצות הברית שנעשו על היקף מאוד גדול של עובדים מראים שיש תחלואה שהיא גדולה פי 2.5 מהתחלואה של אנשים שלא עובדים במכרות.

<קריאה: יש הוכחות, או שזה רק דיבורים?

<שרית עוקד: אני לא נכנסת לזה.

<קריאה: כל אחד זורק מספרים.

תמר זנדברג: נחכה לכתבה של אילנה דיין בעוד 40 שנה.

מיכל בירן: גם תראו מי יושב פה.

מיכל בירן: זה הח"כים שאיכפת להם מהעובדים ומגיעים לכל דיון בעד העובדים.

מיכל בירן: בריאות יותר חשובה מפרנסה.

מיקי רוזנטל: יש מספיק פוספטים בנגב.

<שרית עוקד: אני רוצה לסכם בזה שמאוד חשובה לי התעסוקה בנגב, מאוד חשובים לי העובדים.

<שרית עוקד: בחודשים האחרונים ראינו שלכי"ל הם פחות חשובים.

<שרית עוקד: עובדה שעובדי מפעלי ים המלח ישבו 3 חודשים בבית בגלל פיטורים של עובדים.

<שרית עוקד: מאוד חשובה לי תעסוקת עובדים, אבל הרבה יותר חשוב לי שהילדים שלי יזכו להמשיך לחיות בערד.

<ניסן בן חמו: כפי שצוין פה, הייתי יושב-ראש האופוזיציה.

<ניסן בן חמו: השאלה שעומדת לפתחה של הוועדה על הכרייה בשדה בריר היא שאלה קריטית מבחינת העיר.

<ניסן בן חמו: כמי שאמון להוביל את העיר הזאת לשגשוג כלכלי, לשגשוג בכלל ולהוציא אותנו מהתקופה הקשה, ברור לי שצריך לעשות איזונים בין תעשייה שאנחנו רוצים, לבין בריאות הציבור.

<ניסן בן חמו: פה, כפי שנאמר על ידי כמעט כל הנוכחים כאן, וכמי שאחראי על בריאות התושבים שלו, אסור לנו לקחת את הסיכון.

<ניסן בן חמו: כמי שקרא את הדוחות, וקראתי את הדוחות, קראתי את הדוח של ג'ונתן סאמט האחרון, ברור לנו שקיים סיכון.

<ניסן בן חמו: דיבר פה פרופ' גרוטו על כמויות התחלואה, על כמויות האנשים שאולי ימותו עכב הכרייה.

<ניסן בן חמו: אני תופס את הראש ואומר שאנחנו מדברים פה על אנשים, אנחנו מדברים פה על תושבי ערד, אנחנו מדברים פה בהשוואה לכביש, בהשוואה להפעלה של מפעל כזה או אחר.

<ניסן בן חמו: אני פונה לכולם.

<ניסן בן חמו: אנחנו מדברים על חיי אדם.

<ניסן בן חמו: אם נשתמש בעיקרון הזהירות המונעת, אז אסור לנו לקבל החלטה שתסכן כהוא זה מי מהתושבים הקיימים באזור.

<ניסן בן חמו: זה לא רק תושבי ערד, דיברנו גם על שאר הסביבה.

<ניסן בן חמו: כמי שיוביל את העיר בתקופה הקרובה ואת המועצה אני אתנגד לכרייה בשדה בריר.

<ניסן בן חמו: יש היסטוריה של 30 שנה של דיונים בעניין הזה, עוד מהתקופה של בייגה שוחט משנת 1984, שרצו לעלות לקרקע ומועצות העיר לדורותיהן התנגדו כי הבינו שיש סיכון בריאותי.

<ניסן בן חמו: כל עוד הסיכון הזה קיים, וישנם מספרים שמעידים על סיכוי של עלייה בתחלואה ומוות של תושבים, אסור לנו בתכלית האיסור לקחת את הסיכון הזה.

<ניסן בן חמו: באותה נשימה אני אומר שאין פה קונפליקט בין העובדים, כי למעשה מה שקרה פה זה שנוצר קרע בין תושבי ערד, נכנס פה איזה שהוא טריז כלכלי שתושבי ערד מתחילים להילחם ביניהם.

<ניסן בן חמו: אחד מהתפקידים החשובים שלי זה לאחד את הקרע הזה.

<ניסן בן חמו: אנחנו דנים באותה עיר.

<ניסן בן חמו: בסוף הדיונים הופכים להיות אמוציונאליים בין מתנגדי הכרייה לתומכי הכרייה.

<ניסן בן חמו: ברור לי שאנחנו צריכים מקורות פרנסה, כי ברור לי שאם לא יהיו מקורות פרנסה בנגב, גם העיר לא תתקיים ואנשים יעזבו.

<ניסן בן חמו: ברגע שסיכון בריאותי נכנס למשוואה אסור לנו לקחת את הסיכון.

תמר זנדברג: יש מקומות פרנסה, הם פשוט נמצאים במקום שעולה קצת יותר לחפור.

תמר זנדברג: הרווחים יהיו קצת פחות.

תמר זנדברג: זה כל הסיפור.

<ניסן בן חמו: דרך אגב, הייתי גם נוכח בוועדה הארצית לתכנון ובנייה.

<ניסן בן חמו: הציגו לנו את החלופות.

<ניסן בן חמו: הציגו לנו את החלופה בערבה.

<ניסן בן חמו: אפשר לפחות להתחיל את סדר הכרייה הפוך.

<ניסן בן חמו: בוא נגיד שאנחנו לא רוצים לדון בזה עכשיו.

<ניסן בן חמו: בערבה יש עתודות ל-15 שנה נוספות.

<ניסן בן חמו: הן אולי פחות רווחיות, אולי צריך להשקיע יותר כספים.

<ניסן בן חמו: אפשר להפוך את הסדר.

<ניסן בן חמו: בואו נדבר על זה בעוד 15 שנה, נראה מה קורה עם טכנולוגיות הכרייה, מה קורה הלאה.

<ניסן בן חמו: קיימת פה אופציה.

<ניסן בן חמו: זה לא שלא קיימת אופציה.

<ניסן בן חמו: פשוט לא רוצים לנצל אותה.

<ניסן בן חמו: קיימות עתודה נוספות.

<ניסן בן חמו: אפשר להפוך את סדר הדברים.

<קריאה: שמורת טבע שלא מאושרת על ידי המדינה.

<ניסן בן חמו: בערבה זה לא שמורת טבע.

<ניסן בן חמו: אם קיימות חלופות כרייה, צריך לדחוף לפתרון הזה.

<ניסן בן חמו: עכשיו אנחנו נלחמים על משהו שיש לו חלופה.

<ניסן בן חמו: אנחנו יודעים שקיימות חלופות, רק פשוט לא רוצים להתחיל בחלופות האלו.

טלי פלוסקוב: אני לא חברה בוועדה הזאת, אבל לא יכולתי להישאר אדישה כששמעתי על קיום יום הסביבה והדיון בנושא שדה בריר בערד.

טלי פלוסקוב: אחד, כי אני תושבת ערד.

טלי פלוסקוב: שתיים, כי הייתי זאת שבשנים האחרונות ליוויתי את כל התהליכים בנושא של שדה בריר.

טלי פלוסקוב: קודם כל, ברכות לראש העיר הנבחר.

טלי פלוסקוב: אני יודעת שעבודה קשה מחכה לך בנושא.

טלי פלוסקוב: אני חוויתי את כל הדברים האלה.

טלי פלוסקוב: אני רוצה לקחת אתכם לדיון במועצה הארצית לתכנון ובנייה.

טלי פלוסקוב: שם יש צוות מאוד מאוד רחב, נציגים של כל משרדי הממשלה הנוגעים בדבר ואת חברי הוועדה.

טלי פלוסקוב: אני הייתי שם.

טלי פלוסקוב: אגב, נמצאים פה לא מעט תושבי העיר.

טלי פלוסקוב: אני מברכת שהם באו כדי לשמוע את הנושא הזה, כי מן הסתם זה העתיד שלהם.

טלי פלוסקוב: במועצה הארצית, שישבו בה נציגי כי"ל, נציגים של העיר, נציגי כל משרדי הממשלה וחברי הוועדה, הייתי עדה לניסיון פוליטי לסגור דילים עם חברי הוועדה להצביע בעד.

טלי פלוסקוב: זה היה דיון קריטי במועצה.

טלי פלוסקוב: בישיבה הזאת היו יכולים לסגור את העסקה.

טלי פלוסקוב: יש פה את תושבי העיר, גם את תושבי דימונה.

טלי פלוסקוב: לא פעם אחת היינו בוויכוחים בוועדות כאן, לא פעם אחת נפגשנו כי באמת היה לי חשוב נושא התעסוקה.

טלי פלוסקוב: אגב, הדוח הנוסף הוא תוצאה של בקשתי בוועדת פנים.

טלי פלוסקוב: אמרתי שיש דוח שמציג את הצד של העירייה, יש דוח שמציג את הצד של כי"ל, בואו ניקח מישהו ניטרלי לגמרי.

טלי פלוסקוב: השרה אז הקשיבה והזמינה דוח נוסף, כשבדוח הנוסף כתוב שרמת הסכנה היא מעבר לסף המקובלות החברתית.

טלי פלוסקוב: אתם יודעים מה, אנחנו לא תיאמנו עמדות, אבל שמעתי את ראש העיר והוא השתמש כמעט באותם הדברים שאמרתי לפני שנתיים.

טלי פלוסקוב: מדובר פה על האנשים.

טלי פלוסקוב: אנחנו לא יכולים לסכן את האנשים, את הילדים, את הקשישים, ואנחנו לא יכולים לסכן את עתידה של העיר הזאת.

טלי פלוסקוב: אני גרה בעיר הזאת, אני חשה את השטח, אני שומעת את התושבים.

טלי פלוסקוב: ברגע, ואני אומרת באחריות, שיהיה אישור או נתקרב לאישור של הכרייה, צריך להבין ש-70%,80% מהתושבים יתקפלו ויעזבו את המקום.

טלי פלוסקוב: זה אומר שמדינת ישראל ויתרה על עיר במדינה שלה.

טלי פלוסקוב: אנשים חיים בפאניקה, אנשים חיים כל הזמן בפחד.

טלי פלוסקוב: זה מה שצריך להבין.

טלי פלוסקוב: העמדה של משרד הבריאות זו עמדה הכי מקצועית והכי ברורה.

טלי פלוסקוב: סגן השר יושב כאן.

טלי פלוסקוב: הוא מלווה את התהליך הזה לפחות לאורך 5 שנים.

טלי פלוסקוב: יש לנו עמדה של משרד הבריאות.

טלי פלוסקוב: בעיני היא לא פוליטית, בעיני היא עניינית.

טלי פלוסקוב: לא ניתן לא להתייחס לנקודה שזה מסכן את הבריאות של התושבים.

טלי פלוסקוב: זה לא רק העיר ערד, זאת גם הפזורה.

טלי פלוסקוב: צריך לקחת בחשבון שמדובר פה על מספר אזורים מאוד מאוד גדול.

טלי פלוסקוב: אדוני היושב-ראש, אני פונה אליך.

טלי פלוסקוב: אני מבינה שאתה צריך להוציא המלצה של הוועדה למועצה הארצית.

יעקב ליצמן: לא חייב.

טלי פלוסקוב: לא חייב, אבל אני מבינה שלשם כך הדיון.

טלי פלוסקוב: אני מבינה שיושבים פה נציגי כי"ל, ואני גם יודעת איזה לחץ הם יודעים להפעיל.

אלי אלאלוף: את רוצה להגיד שאת לא מקנאה בי.

טלי פלוסקוב: אני באמת לא מקנאה בך, אמרתי לך גם בשיחה אישית.

טלי פלוסקוב: מה שאנחנו צריכים לקחת בחשבון זה רק דבר אחד.

טלי פלוסקוב: מדובר פה על בריאות התושבים, האנשים.

טלי פלוסקוב: זה המפתח לפתרון, להמלצה שלך או להחלטה שלך האישית.

<דני חן: רותם היא אחת החברות המרכזיות בפעילות שלנו בדרום.

<דני חן: עתיד החברה קשור ותלוי ברזרבות הפוספט שיהיו לה.

<דני חן: שדה בריר היא אחת - -

מיקי רוזנטל: כמה עובדים ברותם?

<דני חן: 1100 עובדים ישירים בחברת רותם.

<דני חן: החברה מחויבת ומתחייבת לשמור על בריאות התושבים והעובדים שלה.

<דני חן: אנחנו לא נוותר לעצמנו בעניין הזה.

<דני חן: אנחנו נעמוד בכל תנאי ובכל תקנה וחוק שיבטיחו את העובדה הזאת.

<דני חן: יש התחייבות ברורה וחד משמעית.

<קריאה: תצהיר - -

סתיו שפיר: אתה לא מתבייש להגיד את זה אחרי שנה שאנחנו מנהלים בשביל עובדי כי"ל מאבק כדי שלא יפוטרו?

סתיו שפיר: אתה לא מתבייש עכשיו?

<קריאה: למה אחרי הבחירות נעלמתם להם?

תמר זנדברג: התבלבלת.

סתיו שפיר: חצוף.

סתיו שפיר: אנחנו נעלמנו?

תמר זנדברג: התבלבלת, זה הליכוד נעלם אחרי הבחירות.

סתיו שפיר: שנה שלמה שאנחנו מנהלים עם עובדי כי"ל מאבק נגד - -

<דני חן: למרות שעובד הוועד, שאני לא מכיר אותו, יצא, אני אומר שאנחנו נשמור ואנחנו מחויבים לזה.

<דני חן: יש לנו ויכוח גדול - אנחנו תיכף נציג אותו - על הפרשנות של דוח סאמט.

<דני חן: אנחנו נצטט מדוח סאמט ונראה שהקטעים שמביאים נגד המכרה הוצאו מהקשרם.

<דני חן: אנחנו ניתן את ההמלצה של סאמט.

<דני חן: אנחנו תיכף נקריא אותה פה.

<דני חן: אתם תראו שאין שום סכנה בכרייה בשדה בריר.

<דני חן: החברה הזאת פועלת משנת 1952.

<דני חן: היא כורה פוספטים משנת 1952.

<דני חן: העובדים של החברה נמצאים בתוך המכרה, לא 4 קילומטר ו-8 קילומטר.

<דני חן: אין תחלואה עודפת בקרב עובדי רותם יותר מאשר בציבור הכללי.

<דני חן: אין חולי סרטן בקרב עובדי רותם יותר מאשר - -

תמר זנדברג: יש לכם נתונים שאספתם?

תמר זנדברג: יש לכם בדיקות של בריאות העובדים שאתם יכולים להציג?

<דני חן: אנחנו עושים - -

תמר זנדברג: אנחנו פשוט לא רוצים עוד 40 שנה לראות תכנית טלוויזיה, כמו שהיה לפני כמה שבועות על הכור שהסתבר שלא בדקו.

תמר זנדברג: למדנו את הלקח.

תמר זנדברג: אנחנו רוצים כבר עכשיו לעקוב בזמן אמת.

אלי אלאלוף: בוא לא נדבר על איכות התכנית שראינו בערוץ 10.

אלי אלאלוף: כמי שמכיר קצת את הנושא ואת האנשים שדיברו שם - -

תמר זנדברג: זה לא העניין.

תמר זנדברג: בין היתר עלו שם בדיקות בריאות שהוסתרו על ידי ההנהלה.

מיקי רוזנטל: החברה אומרת שיש נתונים.

מיקי רוזנטל: שתציג את הנתונים.

אלי אלאלוף: אני חושב שזה רעיון נכון, תמר.

אלי אלאלוף: אנחנו נשמח לקבל מכם דיווח על התחלואות או המחלות שהתגלו אצל העובדים ב-10 השנים האחרונות.

אלי אלאלוף: תעבירו.

<דני חן: אני רוצה להיות ברור.

<דני חן: לצערי, כמו בכל האוכלוסייה גם בקרב העובדים יש מחלות.

<דני חן: אין תחלואה עודפת בקרב עובדי רותם.

תמר זנדברג: אתה אומר את זה כאמירה.

תמר זנדברג: אנחנו מבקשים את הנתונים שעל בסיסם האמירה הזאת נאמרת.

תמר זנדברג: איזה בדיקות נעשות לעובדים?

תמר זנדברג: העובדים שלך נחשפים, אני לא יודעת למה, באופן רציף, אולי במשך כמה שנים.

תמר זנדברג: איזה בדיקות נעשות, והאם המידע הזה נאסף על ידכם?

<דני חן: אין צורך באמצעי הגנה.

<דני חן: אנחנו עושים בדיקות שנתיות לעובדים שלנו בבית חולים סורוקה.

<דני חן: כל העובדים של כי"ל בדרום עושים כל שנה בדיקות רפואיות.

<דני חן: זה לא משנות ה-50, לצערי, אלא ב-10 השנים האחרונות.

<קריאה: אין שקיפות.

תמר זנדברג: אל תעבירו דוח פרטני, תעבירו דוח סטטיסטי.

אלי אלאלוף: תעבירו לנו את הדוח על 10 השנים האחרונות מבית החולים סורוקה.

אלי אלאלוף: תרכזו ותעבירו לנו את הנתונים, כמובן בשמירה על הפרטיות של העובדים.

<דני חן: אדוני היושב-ראש, אני רוצה להבהיר, הדוח לא נעשה על ידי בית החולים סורוקה.

<דני חן: בית חולים סורוקה עשה את הבדיקות הרפואיות.

<דני חן: יש איזה פרופסור - -

אלי אלאלוף: מי שתמצאו לנכון.

<דורון אורגיל: אני עובד בכי"ל 35 שנה.

<דורון אורגיל: אני גר בערד 48 שנה, מגיל 10, כך שערד יקרה לי.

<דורון אורגיל: הייתי שם לפני כי"ל, ואני אמשיך להיות גם אחרי כי"ל.

<דורון אורגיל: כי"ל היום כורה ב-3 מכרות פעילים, שזה אורון, צין ורותם.

<דורון אורגיל: עתודות הפוספט, חלקן תיגמרנה תוך 6 עד 8 שנים.

<דורון אורגיל: יש להזכיר, פוספט זה מינרל, הוא משתנה.

<דורון אורגיל: יש רזרבות אחרות, כמו שהזכרתם פה.

<דורון אורגיל: יכול להיות פוספט עם רמת חומר אורגני גבוהה שלא מתאימה לתהליכים שהיום ידועים.

<דורון אורגיל: בעוד 15,30 שנה כנראה ובטוח שהתהליכים ישתפרו ונוכל להשתמש גם בהם.

<דורון אורגיל: נכון להיום, שדה בריר הוא העתודה הריאלית היחידה, כפי שקבעו משרדי הממשלה – הגנת הסביבה, אנרגיה ותשתיות.

מיקי רוזנטל: במקומות שיש מגבלה של כמות הפוספטים, לא כמו בקנדה ששם יש הרבה מאוד פוספטים, מערבבים את הפוספט בחומרים אחרים כדי לשמור על העתודות.

מיקי רוזנטל: אתם עושים את זה, או שאתם עושים כרייה בזבזנית מאוד?

<דורון אורגיל: לא.

<דורון אורגיל: אנחנו בוודאי עושים שילובים של פוספט באיכות גבוהה מאוד עם פוספט בעל רמה נמוכה יותר, כל עוד הממוצע מתאים לנו.

<דורון אורגיל: הממוצע הוא לאו דווקא מבחינת ריכוז המינרלים, אלא גם מבחינת הזיהומים.

<דורון אורגיל: אנחנו לא מפעל בזבזני, כי אנחנו גם רוצים להרוויח בסופו של יום .

מיקי רוזנטל: לא אמרתי שאתם בזבזנים, אמרתי שהכרייה בזבזנית.

<דורון אורגיל: בפירוש לא.

<דורון אורגיל: תכנון הכרייה נעשה בצורה הכי מודרנית שאפשר, עם מודלים ממוחשבים.

<דורון אורגיל: חושבים ברמת הקילוגרמים.

<דורון אורגיל: כמו שנאמר פה, אם לא תאושר לנו הכרייה בשדה בריר, החומר שריאלי היום למפעל ייגמר, ואז בעצם החברה תפסיק לפעול.

<דורון אורגיל: זה כמובן לא יקרה ביום אחד, זה יהיה התארגנות.

מיקי רוזנטל: אין מקומות אחרים שהם ריאליים?

<דורון אורגיל: כרגע, ברמת המחירים של היום, ברמת הטכנולוגיה של עיבוד הסלע.

<דורון אורגיל: הסלע כסלע אין בו כלום, הוא לא זמין.

אלי אלאלוף: אין מקום אלטרנטיבי?

מיקי רוזנטל: זה עניין של עלות.

מיקי רוזנטל: בשדה בריר זה זול מאוד להפיק, במקום אחר זה יהיה יותר יקר.

<דורון אורגיל: לא.

<דורון אורגיל: עלות ויכולת.

מיקי רוזנטל: זה כל הסיפור.

מיקי רוזנטל: הרווח שלכם הוא על בריאות התושבים.

<דורון אורגיל: לא נכון.

יעקב ליצמן: האם זה נכון שבשלב מסוים, לפני 4 ו-5 שנים, כשדובר על שדה בריר, הייתה פנייה מטעם משרד ראש הממשלה?

יעקב ליצמן: כששאלתי אותם אם יש מקום אלטרנטיבי, הם חזרו ואמרו לי שיש.

יעקב ליצמן: האם זה נכון או לא נכון?

<דורון אורגיל: את זה אתה צריך לשאול את מי שאמר לך את זה.

<דורון אורגיל: אני לא יודע אם זה משרד ראש הממשלה.

יעקב ליצמן: אני מוכן להגיד לאלי אלאלוף מי אמר לי את זה.

יעקב ליצמן: מדובר באיש בכיר מאוד שאתם כולם סומכים עליו שאמר לי את זה.

<דני חן: אדוני היושב-ראש, אני רוצה להשלים את דבריו של דורון ולהקריא ציטוט מדבריו של השר ארדן בכנסת: "ובכן, אני מצטער לומר, ואני יכול לתת את הדוח, דומני של ד"ר ריטלמן, שקובע חד משמעית שזאת האלטרנטיבה היחידה".

מיקי רוזנטל: איזה דוח?

מיקי רוזנטל: מי עשה אותו?

<קריאה: זה אחרי בחינת חלופות?

מיקי רוזנטל: מי עשה את בחינת החלופות?

<דני חן: השר ארדן ביקש את הדוח.

מיקי רוזנטל: עזוב, קראו לך מהדוח הזה.

מיקי רוזנטל: לא בדקו ברצינות שום אלטרנטיבה.

מיקי רוזנטל: יש פגיעה בערכי טבע במקומות אחרים.

מיקי רוזנטל: זה עולה לכי"ל יותר כסף.

מיקי רוזנטל: יש אלטרנטיבה.

מיקי רוזנטל: אין שאלה כזאת בכלל.

מיקי רוזנטל: אם הפוספט נמצא מונח על הקרקע ואתם צריכים לבוא עם טרקטור כדי לאסוף אותו או לקדוח 100 מטר, ההבדל מבחינת

מיקי רוזנטל: כם הוא הון תועפות, ההבדל מבחינת תושבי ערד זה החיים שלהם.

מיקי רוזנטל: זה הכל.

מיקי רוזנטל: אלו האלטרנטיבות.

מיקי רוזנטל: מדינה כמו ארצות הברית לא מייצאת פוספט.

מיקי רוזנטל: למה היא לא מייצאת פוספט?

מיקי רוזנטל: כי אין לה מספיק.

מיקי רוזנטל: כי"ל מייצאת את הפוספט שלנו על חשבון הבריאות של התושבים.

מיקי רוזנטל: זה כל ההבדל.

מיקי רוזנטל: אם כי"ל לא הייתה מייצאת את הפוספט והייתה שומרת אותו רק לשימוש של המדינה, לא הייתה בעיה, ה-8 שנים היו הופכות ל-80 שנה במקורות שיש עכשיו.

מיקי רוזנטל: הצגת החלופה שאומרת את הדבר הבא: או שתתנו לנו, או שכל העובדים ילכו הביתה, היא הצגה שקרית של הדברים, אני אומר את זה בשיא האחריות.

מיקי רוזנטל: אתם בשביל הרווחים שלכם בייצוא מוכנים לסכן את בריאות התושבים.

<דורון אורגיל: אנחנו לא מייצאים פוספט, אנחנו מייצאים דשנים לעולם כולו.

<דורון אורגיל: כמו שלא מגדלים אורז בארץ ואנחנו מייבאים תבואות, כך אתה לא יכול להיות אי בודד.

<דורון אורגיל: אם יש לך אוצר טבע, אתה משתף את העולם והעולם משתף את אוצרות הטבע שלו איתך.

<דורון אורגיל: סך הכל כי"ל מפרנסת ברותם למעלה מ-1100 עובדים באופן ישיר, כמעט כ-5000 בנגב, ועד 8000 במעגלי העבודה הנוספים.

<דורון אורגיל: זה מחקר שנעשה באוניברסיטת בן גוריון, לא אנחנו המצאנו.

<דורון אורגיל: זה ללא ספק גלגל משמעותי בעגלה שאנחנו קוראים לה נגב שאנחנו רוצים להצעיד קדימה.

<דורון אורגיל: פיתוח שדה בריר יוביל אותנו לפיתוח כלכלי של האזור.

<דורון אורגיל: גם כי"ל תוכל להשקיע השקעות גדולות ברותם כדי לפתח ולהוציא מוצרים חדשים ונוספים על בסיס הפוספט הזה.

<דורון אורגיל: כמו שהציגו את המפה קודם, אנחנו מדברים על שטח הניסיון הראשוני, שזו אחת מהמלצותיו של פרופסור סאמט.

<קריאה: זה שקר.

<דורון אורגיל: פרופ' סאמט נתן 3 אפשרויות.

<דורון אורגיל: אחת, לא לעשות כלום.

<דורון אורגיל: שתיים, לעשות את הפיילוט הקטן שתוכנן.

<דורון אורגיל: הוא אמר שהוא לא ייתן ודאות מלאה, אלא ישפר את המודלים.

<דורון אורגיל: הדבר השלישי שהוא הציע זה להתחיל את הפיילוט במרחק גדול מערד, עם כרייה מנוטרת ועלייה הדרגתית עד תפוקה מלאה, כדי שייתן את התשובות המלאות.

<דורון אורגיל: אני חושב שכל מי שחרד סביבה ומתנגד לבעיות - - מעולם לא היה בארץ פרויקט תשתיתי בגודל כזה שאפשר לעשות לו פיילוט.

<דורון אורגיל: אתה לא יכול לעשות פיילוט לתחנת כוח.

<דורון אורגיל: מקימים או לא על סמך מודלים.

<דורון אורגיל: אנחנו מציעים פה ניסיון מרוחק מהעיר, בסדר גודל הולך ועולה, תוך ניטור 24/7 שבו אפשר יהיה לקבל מאה אחוז תשובה.

<דורון אורגיל: לא מודלים מתמטיים, לא מחשב כזה או אחר, פשוט תשובה חד חד ערכית.

<דורון אורגיל: אני קורא לכל אלה שהיום יושבים מולנו לעזור לנו וביחד איתנו ללכת לכיוון הפיילוט הזה.

סתיו שפיר: אתה עדיין לא מדבר במספרים.

סתיו שפיר: דיבר פה חבר הכנסת רוזנטל על הסיפור של החלופות.

סתיו שפיר: אתה אומר שבחנתם את החלופות, הן לא אפשרויות, הן לא טובות.

סתיו שפיר: בוא תספר לנו, תפרוס בפנינו.

תמר זנדברג: הם לא בחנו.

תמר זנדברג: הם אומרים שמראש יש רק חלופה אחת.

תמר זנדברג: רק אותה הם בחנו.

סתיו שפיר: תפרוס בפנינו את הנתונים, מה בחנתם, איפה בחנתם, מה העלויות של הכרייה, למה בעיניכם זה לא מספיק טוב.

סתיו שפיר: אתה מדבר על פיתוח כלכלי?

סתיו שפיר: תספר לנו בבקשה מה זה אומר פיתוח כלכלי, כי אני לא רואה שיש פיתוח כלכלי אם העיר ערד, ולא רק היא, הולכת פשוט לקרוס בגלל זיהום האוויר שיש שם והמחלות.

סתיו שפיר: תסביר לי בדיוק מה זה פיתוח כלכלי.

<דורון אורגיל: תרשי לי רק להמשיך את המצגת, כי חלק מהתשובות נמצאות בתוך המצגת.

מיקי רוזנטל: אלה הדברים.

מיקי רוזנטל: אם יש לכם חלופות, תתנו לנו אותן.

מיקי רוזנטל: אנחנו רוצים שכי"ל תמשיך להתקיים, שעובדיה ישתכרו והכל יהיה בסדר בנגב.

מיקי רוזנטל: אנחנו אוהבים את הנגב בדיוק כמוכם.

מיקי רוזנטל: אנחנו רוצים שתהיה תעסוקה והכל יהיה בסדר.

תמר זנדברג: ורוצים גם שישלמו מיסים.

מיקי רוזנטל: אם יש חלופות אמיתיות, זה הפתרון.

<דורון אורגיל: כשאנחנו קוראים את הדוח של פרופ' סאמט, שהיה הממונה מטעם משרד הבריאות, הוא אמר שההשפעה היחידה על העיר ערד במקרה הקיצוני – זה ממש לא יתממש כי זה רק כשהרוח לכיוון וכשאנחנו ליד העיר - היא עלייה בפרומיל בלבד מריכוז הרקע שיש היום בערד.

סתיו שפיר: שרת הבריאות כתבה - -

מיקי רוזנטל: אם היה מדובר במשפחה שלך, גם היית מדבר ככה?

<דורון אורגיל: אני גר בערד.

מיקי רוזנטל: אם הילד שלך, חלילה, היה נהייה חולה במחלת ריאות, גם היית מדבר ככה?

<דורון אורגיל: הוא לא יחלה בגלל זה.

מיקי רוזנטל: זה ניסוי בבני אדם?

<דורון אורגיל: אין ראיות עולמיות, למרות שמה שהוצג פה על ידי שרית, וזה מתוך סאמט, זה חששות לגבי סיכון אוכלוסייה בגלל סרטן.

<דורון אורגיל: לא תהיה השפעה של ראדון או אורניום, שזה חשש גדול שנפסל חד חד ערכי על ידי סאמט.

<דורון אורגיל: גם משרד הבריאות התייחס לזה.

<קריאה: זה לא נכון.

<דורון אורגיל: זה כן נכון.

<דורון אורגיל: אין שום אינדיקציה לסיכון מוגבר של העובדים בסרטן.

<דורון אורגיל: השדה עומד בכל הקריטריונים.

<דורון אורגיל: כמו שאמרה פה הגברת מהמשרד להגנת הסביבה, ההשפעה שלו על העיר תהיה קטנה מדוד קיטור קטן במכבסה.

<דורון אורגיל: זה היא אמרה, לא אני.

<דורון אורגיל: המשמעות של דחיית שדה בריר היא שכל פרויקט תשתית בארץ יופסק.

<דורון אורגיל: השדה עומד בחוק אוויר נקי.

<דורון אורגיל: אני קורא לכל הח"כים שמתעניינים, ואני מאמין בכנות שלהם, שיבואו.

<דורון אורגיל: פה אי אפשר - -

מיקי רוזנטל: אנחנו נבוא.

תמר זנדברג: אל תחלק לנו ציונים.

תמר זנדברג: אנחנו היינו.

תמר זנדברג: אנחנו כל הזמן שם.

מיקי רוזנטל: תביא את הדוח של התחלואה של העובדים.

מיקי רוזנטל: אני אבוא לבקר.

מיקי רוזנטל: תפסיקו להסתתר מאחורי סיסמאות, תביאו עובדות.

אלי אלאלוף: אני רוצה להודות לנציג כי"ל על ההצגה שלא הוסברה כל כך.

תמר זנדברג: תודה רבה, אדוני היושב-ראש.

תמר זנדברג: תודה על עריכת הדיון הזה לכבוד יום הסביבה.

תמר זנדברג: סליחה שאני צריכה ללכת כדי לנהל שדולה שאני בין היתר עומדת בראש שלה - שדולה חברתית סביבתית.

תמר זנדברג: זה בדיוק הנושא כאן - ההסתכלות שלנו כבר לא מעט שנים, גם בתנועה הסביבתית הבריאותית והחברתית העולמית וגם בישראל - - אנחנו יצאנו מהפינה הזאת של האדום נגד הירוק.

תמר זנדברג: פעם היו אומרים לנו: זה או הסביבה או העובדים.

תמר זנדברג: אני מכבדת אתכם, עובדים, שבאתם.

תמר זנדברג: ההגנה על הבריאות, עוד לפני התושבים, היא קודם כל שלכם.

תמר זנדברג: אנחנו לא רוצים להגיע לוועדת החקירה עוד 10,20,30,40,50 או 100 שנה ולפתוח את הדוחות ההיסטוריים על דוחות בריאות שלא נערכו או שנערכו לא כראוי אחרי שראינו נתוני תמותה, חס וחלילה, ותחלואה שאולי לא רואים היום.

תמר זנדברג: זאת הסיבה שבתנועה הסביבתית, ואני כרגע לא נכנסת לקרבות המומחים ולקרבות הדוחות למיניהם, נהוגה גישת הזהירות המונעת.

תמר זנדברג: כאשר אנחנו לא יודעים מה תהיינה ההשפעות העתידיות, עוד לפני שנגיע לדוחות שיהיו בדיעבד ואנשים ישלמו בחייהם ובבריאותם, אנחנו נוקטים כבר היום בגישת הזהירות המונעת.

תמר זנדברג: זה מה שצריך להנחות אותנו כרגע, במיוחד כאשר, וזאת הנקודה, מה שעומד מנגד על הכף זה לא או זה או זה, זה בסך הכל קצת פחות רווח להנהלות שלכם.

תמר זנדברג: הכסף הזה לא הולך אליכם, הוא לא מגיע לעובדים.

תמר זנדברג: הוא משמש בשביל לפטר בתרכובות ברום, הוא משמש בשביל לסחוט את המדינה כדי לצמצם את המיסים - -

<קריאה: את מגזימה.

תמר זנדברג: לא, אני לא מגזימה.

<קריאה: אני עובד ברותם 32 שנה, ואת מגזימה.

תמר זנדברג: אני בטוחה שתקבל את רשות הדיבור להגיד שאני מגזימה.

תמר זנדברג: אנחנו בכנסת, לא רק בוועדה הזאת אלא בשלל ועדות, מלווים את כל העסקים של חברת כי"ל, את כל הכרייה של משאבי הטבע מכל מיני מקומות ומכל מיני סוגים.

תמר זנדברג: יש חלופות.

תמר זנדברג: אפשר לא לבדוק אותן ואז להגיד שאין חלופות, אבל יש חלופות.

תמר זנדברג: הן מצריכות עוד קצת הוצאות כדי לצמצם במעט את הרווח.

תמר זנדברג: לא חס וחלילה לעבור להפסד, לא חס וחלילה לגבי הדוחות שלא יציגו תוצאות עסקיות או כלכליות טובות .

תמר זנדברג: בסך הכל מוסיפים אחריות לעובדים, אחר כך לתושבים, אחר כך לכלל החברה הישראלית.

תמר זנדברג: על זה מדובר כאן.

תמר זנדברג: אני קוראת לוועדה להצטרף למה שנאמר כאן בוועדות הקודמות בכנסת, לקבוע בצורה חד משמעית שאנחנו מתנגדים לכרייה בשדה בריר.

תמר זנדברג: אנחנו שולחים את החברה לחפש חלופות אחרות.

תמר זנדברג: לא לכרות עם הגריפה הקלה של הטרקטור, אלא לחפור קצת יותר לעומק ולמצוא את החלופות כי הן קיימות.

תמר זנדברג: צריך לשמור על הבריאות של העובדים ושל התושבים.

<קריאה: מי הם משרדי הממשלה שקבעו שאין חלופות?

מיקי רוזנטל: אנחנו לא נגד כי"ל, חס וחלילה.

מיקי רוזנטל: אנחנו רוצים שכי"ל תרוויח, אנחנו רוצים שהעובדים יהיו מרוצים ותהיה פרנסה בנגב, אבל הכל עניין של משקל ומידה.

מיקי רוזנטל: אל מול בריאות התושבים עומד גם הנושא של פרנסה ותעסוקה בערד, אבל לא רק בערד, בכל האזור בכלל.

מיקי רוזנטל: בחינה רצינית של העניין מחויבת.

מיקי רוזנטל: היא לא הייתה עד עכשיו, אני אומר לך את זה באחריות, אדוני היושב-ראש.

מיקי רוזנטל: לא הייתה בחינה רצינית של חלופות.

מיקי רוזנטל: גם אם הן יותר יקרות, הן לא מסכנות את בריאות התושבים.

מיקי רוזנטל: יכול להיות שהן יסכנו שמורת טבע, ויש אפשרות כזאת.

מיקי רוזנטל: יש כל מיני אפשרויות.

מיקי רוזנטל: קודם כל, צריכה להיות בחינה רצינית על עתודות הפוספטים של מדינת ישראל.

מיקי רוזנטל: הדבר הזה מחויב בכל החלטה.

מיקי רוזנטל: בהעדר המצב הזה, בהעדר בדיקה רצינית, הלחצים - - עמדתו של מי שמופיע פה בוועדה היא עמדה די ברורה.

מיקי רוזנטל: החשש שלי הוא מאלה שלא מופיעים פה בוועדה ויש להם הרבה מאוד כסף והרבה מאוד לוביסטים.

מיקי רוזנטל: הם מפעילים לחץ בלתי סביר.

אלי אלאלוף: יש לי הפתעה בשבילך.

אלי אלאלוף: הלוביסטים לא ישפיעו עלינו.

אלי אלאלוף: חבל שתבזבזו כסף עליהם.

מיקי רוזנטל: יש ניסיון לייצר מהלך שיגיד: בוא נעשה פיילוט.

מיקי רוזנטל: הפיילוט הזה הוא הדבר הכי מסוכן בהעדר נתונים, כי אחרי ששמת פיילוט וכבר השקעת כסף, בינתיים הדברים ממשיכים והעיר ערד וכסייפה אמורים להיות מקומות מסוכנים.

מיקי רוזנטל: אני אומר למשרד להגנת הסביבה שאם יש ספק, אז כשמדובר בחיי אדם אין ספק.

מיקי רוזנטל: זאת הדרישה המקלה.

מיקי רוזנטל: לא יכול להיות שיעשו ניסוי על תושבי מדינת ישראל ויגידו אחרי 10 שנים: אנחנו מצטערים, הניסוי לא הצליח.

מיקי רוזנטל: לא יכול להיות.

מיקי רוזנטל: אין דברים כאלה.

מיקי רוזנטל: במדינה מתוקנת לא זה סדר הדברים.

מיקי רוזנטל: קודם כל, צריך - -

<קריאה: למה לא סוגרים את המכרה?

<משה חדד: לנו מותר למות?

<משה חדד: למה אותנו אתה לא סוגר?

מיקי רוזנטל: חס וחלילה.

<משה חדד: איך משרד הבריאות מאשר לי לעבוד במכרה?

<משה חדד: אם שדה בריר לא, אז לא צריכה להיות רותם.

מיקי רוזנטל: אתה לא תצליח ליצור חיץ ביני לבין העובדים, למרות המאמץ היפה שלך בשם ההנהלה שאתה עובד.

מיקי רוזנטל: הדבר השני שאני מבקש זה השקיפות.

מיקי רוזנטל: אם כי"ל טוענת באופן חד משמעי שאין תחלואת יתר בקרב עובדיה, אנחנו מבקשים לקבל את הדוחות האלה.

מיקי רוזנטל: אנחנו מבקשים ממשרד הכלכלה שייתן לנו דיווח אם יש תחלואת יתר.

מיקי רוזנטל: אם הם לא בדקו את זה עד היום זה חמור מאוד.

מיקי רוזנטל: אם לכי"ל יש דוחות כאלה, שימסרו לנו, כולל אם יש בידם איזה שהוא דוח שהם טוענים שיש על בדיקת חלופות שנעשתה.

מיקי רוזנטל: שימסרו לנו את הדוח, כי לא יכול להיות שלא תהיה שקיפות בנושא הזה.

מאיר כהן: אני לא נחשד כאיש שהוא נגד כי"ל, חס ושלום, ועמדתי לצידם הרבה מאוד פעמים, אבל אני מאוד לא אוהב את הסיפור הזה שמגיעה ההנהלה עם קבוצת מעודדות או מעודדים ומתחילה לצעוק.

מאיר כהן: אני רוצה לספר לכם סיפור, כי את הסטטיסטיקות אני יודע.

מאיר כהן: אני אספר על אבא שלי.

מאיר כהן: אתם אוהבים את הסיפור הזה, הוא גורם לאנשים להתגרד באי נוחות.

מאיר כהן: אבי עבד עם פוספטים עד שנת 1994 במתקן העשרה.

מאיר כהן: עבדו איתו משמרת של 8 חבר'ה.

מאיר כהן: הם לא היו מוגנים.

מאיר כהן: 4 מתוכם מתו מסרטן ריאות בתקופה של 3 שנים.

מאיר כהן: אני מאחל לכם הצלחה, גם לך שאתה צועק שם.

מאיר כהן: אני מאחל לכם בריאות, מאחל לכם הצלחה בעבודה, גם לנכדים שלכם בערד, אבל אל תשבו כאן כמו גיבורים גדולים ותחשבו שהכל בסדר.

מאיר כהן: מה שאנחנו עושים כאן זה בראש וראשונה דואגים לבריאות.

מאיר כהן: אני אומר לכם את זה כאחד שראה את אביו מתייסר במשך שנתיים.

מאיר כהן: אני מצטט את פרופ' היימר: "..

מאיר כהן: בגלל שקיעת פוספט בריאותיו".

מאיר כהן: כך היה עם עוד 3 חבר'ה באותה משמרת.

מאיר כהן: יכול מאוד להיות שתגידו לי שהיום מגינים על העובדים יותר - אני משער שהפקתם לקחים - אבל זה עדיין לא עושה את החומרים האלה לפחות מסוכנים.

מאיר כהן: ההתמודדות איתם, ההגנה על העובדים, את כל זה אני מכבד, אבל בסופו של דבר כולכם צריכים לדעת שכרייה מהסוג הזה היא תמיד מסוכנת.

מאיר כהן: לא בכדי שולחים אתכם כל שנה לעשות בדיקות כי זו חובתו של המפעל.

מאיר כהן: אין לי שום ספק בחשיבות של כי"ל בנגב, אין לי שום ספק עד כמה כי"ל מחזיקה את דימונה, ערד, ירוחם וכו', אבל יש לי ספק גדול כשאתם נאחזים בשאלה הזאת של שדה בריר.

מאיר כהן: אני מכיר את כל החלופות, הייתי חבר בוועדה המחוזית 10 שנים.

מאיר כהן: בכל חלופה שתרצו אני אגיד לכם מה גודל הפוספט.

מאיר כהן: יש חלופות שאני מתחייב כאן, למרות שהייתי מדריך בחברה להגנה הטבע בצעירותי, שאם השיקול יהיה בין ערכי הסביבה לבין ערכי אדם, אני אלך איתכם למאבק, גם אם יהיה צריך לפגוע בערכי הסביבה.

מאיר כהן: במקום שיש ספק, ואני מחזק את מה שמיקי אומר, אין ספק.

מאיר כהן: אם יושב כאן ראש עיריית ערד, אם אומרת לנו ראשת עיריית ערד לשעבר, ואם ויושבים כאן אנשי ערד - - אני נמצא בערד כל שבוע, ניסן יעיד על זה.

מאיר כהן: זאת עיר שאני אוהב.

מאיר כהן: יש לי שם הרבה חברים.

מאיר כהן: אם האנשים אומרים ופונים לפרלמנט הישראלי, פונים לוועדות ואומרים: "תגנו עלינו, זה תפקידכם", אז אנחנו מגינים על התושבים.

מאיר כהן: מוזר לי מאוד, גברתי מהמשרד להגנת הסביבה.

מאיר כהן: זה לא מה שנאמר.

מאיר כהן: אתם לא הקשבתם למה שאמר דב חנין.

מאיר כהן: הוא צודק.

מאיר כהן: זה לא מה שנאמר בפעם שעברה.

מאיר כהן: אני לא יודע מה הסוויץ' שנעשה במשרד שלך, אנחנו מבקשים לבדוק את זה.

מאיר כהן: אני אומר לך, דני חן, בואו תביאו את החלופות, תגידו איפה יש פוספט, כמה זמן.

מאיר כהן: אני מתחייב פה שנילחם, גם אם זה יהיה על ערכי הסביבה.

מאיר כהן: יותר חשוב לי החיים מעל האבן מאשר מתחת לאבן.

מאיר כהן: אל תייחסו לכל דבר שאנחנו אומרים כאילו אנחנו נגד טייקונים ותעשייה.

מאיר כהן: זה ממש לא העניין כאן.

מאיר כהן: יש לי ביקורת קשה מאוד.

מאיר כהן: לא ראיתי אתכם במאבק האחרון.

מאיר כהן: חבל שלא שמעתי אתכם.

מאיר כהן: אתם לא באתם לעזור לחברים שלכם בים המלח ובברום.

<קריאה: שכחת שאנחנו - -

מאיר כהן: לא ראיתי אותך שם.

<קריאה: זה לא יפה מה שאתה אומר.

<קריאה: ראית אותי מספיק.

<קריאה: לא ראיתי אף אחד כשהייתי 33 יום בשביתה.

<קריאה: אף אחד לא היה איתנו.

<משה חדד: מי היה איתנו בשביתה לפני שנה?

מאיר כהן: משה, אתה יודע מי היה איתך.

<קריאה: אף אחד.

<משה חדד: אתה מדבר איתי על ים המלח.

<משה חדד: מי היה איתנו מים המלח?

<משה חדד: מה שאמרת זה לא הוגן וגם לא קשור לעניין.

מאיר כהן: זאת אמירה חשובה.

מאיר כהן: היא כן קשורה לעניין.

<משה חדד: כולם עמדו מהצד.

<משה חדד: אם כולם היו מצטרפים, המאבק היה נראה אחרת.

<משה חדד: אף אחד מהם לא היה במאבק.

<משה חדד: אתה היחידי שהיית כי אתה מהאזור.

<משה חדד: אף אחד מהם לא היה.

<משה חדד: עכשיו הם היו כי זה היה קרוב לבחירות.

סתיו שפיר: תתבייש במה שאתה אומר.

<משה חדד: לא היית לפני שנה כששבתתי.

מאיר כהן: אני נמצא בפרלמנט הזה, בכנסת הזאת.

מאיר כהן: החברים האלה הם לא מהמפלגה שלי, אבל תהיו זהירים בכבודם.

מאיר כהן: כשצריך להילחם על זכויות העובדים ועל בריאות התושבים, הם הראשונים.

מאיר כהן: כל אחד שיושב כאן.

מאיר כהן: זה לא הוגן מה שאתם אומרים.

מאיר כהן: הם היו שם בכל מקום.

מאיר כהן: אנחנו לא עושים תחרות מי היה ומי לא היה.

מאיר כהן: אנחנו מדברים לעצם העניין.

מאיר כהן: השאלה היא החלופות.

מאיר כהן: תביאו אותן לפנינו.

מאיר כהן: אנחנו נילחם בכדי שייצרו עוד מקומות.

מאיר כהן: ברגע שרשות מקומית ומשרד הבריאות אומרים לא על שדה בריר, אנחנו לא יכולים להגיד כן.

מאיר כהן: לא ניתן גם לאף אחד להגיד כן.

מאיר כהן: זה התפקיד שלנו כחברי כנסת.

סתיו שפיר: יש פה מאבק שהוא לא מאבק של חברי הכנסת או של הכנסת נגד העובדים או נגד כי"ל, המאבק הוא למען התושבים של הנגב, תושבים שאנחנו רוצים שיוכלו להמשיך ולחיות בעירם בלי לסבול מבעיות בריאותיות, למען העובדים שאנחנו לא רוצים שיחלו בסרטן, למען זה שתהיה פה תעשייה ישראלית טובה, בריאה, נקייה, רווחית.

סתיו שפיר: כל הדברים האלה זה מה שנמצא על השולחן.

סתיו שפיר: לפני שנה עמדנו בהפגנה יחד עם תושבי ערד מתחת למשרדים של הנהלת כי"ל.

סתיו שפיר: באה נציגות העובדים של כי"ל כדי להפגין נגדנו.

סתיו שפיר: חודשיים לאחר מכן, כשאותם עובדים עמדו בפני פיטורים על ידי ההנהלה, אנחנו עמדנו לצד העובדים האלה בלי לבדוק מי עמד איתנו ומי עמד נגדנו.

סתיו שפיר: זה לא המשחק שמשחקים פה, זה פשוט לא העניין.

סתיו שפיר: אני יודעת שאתם עומדים בפני לחצים.

סתיו שפיר: אני רק יכולה לתאר לעצמי מה הנהלת כי"ל עושה לכם כדי שתצטרכו ללכת ולהתייצב מול חברי הכנסת, לכן אני גם סולחת לך על האמירות שלך.

<קריאה: כמו שהם נלחמים על הבית שלהם, כך אני נלחם על הבית שלי.

<קריאה: כי"ל זה הבית שלי, כי"ל זה המפרנס שלי, כי"ל לא מסתיר ממני דברים.

<קריאה: אני יודע מה כי"ל עושה בתוך המפעלים.

סתיו שפיר: העניינים האלה הם לא עניינים של בחירות.

סתיו שפיר: היינו שם לפני הבחירות, שנה לפני הבחירות, חצי שנה לפני הבחירות, עוד לפני שידענו שיהיו בחירות.

סתיו שפיר: היינו שם גם שבועיים אחרי הבחירות, כשראינו בטלוויזיה ובסקרים שלא הצביעו לנו.

סתיו שפיר: זה לא העניין.

סתיו שפיר: זה לא המשחק שמשחקים פה.

סתיו שפיר: אני יודעת שאנחנו רגילים לפוליטיקה מלוכלכת, צבועה, מכוערת וחסרה בנתונים ובעובדות, אבל זה לא מה שנמצא פה על השולחן.

סתיו שפיר: אנחנו ישבנו בוועדת פנים לפני 8 חודשים.

סתיו שפיר: קיימנו דיון כזה, ממש דיון כזה, כמעט מילה במילה דיון כזה.

סתיו שפיר: העדר נתונים הוצג גם אז.

סתיו שפיר: גם בדיון אז נאמר והתבקשתם לבוא לפה עם נתונים יותר מלאים, התבקשתם להציג את החלופות ולהציג את המשמעות הכלכלית של אותן חלופות.

סתיו שפיר: איך שהוא יצא שהגעתם לדיון הזה היום עם אותו חוסר מידע כמו בפעם הקודמת.

סתיו שפיר: אנחנו מבזבזים את זמנה של הכנסת על דיונים עקרים שאין בהם שום משמעות?

סתיו שפיר: אנחנו משחקים באותם דוחות?

סתיו שפיר: אנחנו רואים את הדוח שהוציא משרד הבריאות, אנחנו רואים את השורה התחתונה שלו על כך שגם פיילוט יכול להביא לנזק בריאותי לתושבי ערד ולעובדים.

סתיו שפיר: אנחנו רואים את הדבר הזה לנגד עינינו.

סתיו שפיר: אנחנו יודעים שיש חלופות.

סתיו שפיר: אנחנו יודעים גם שהבעיה עם החלופות האלו היא בעיה של עלות.

סתיו שפיר: תאמינו לי, העובדים לא יאבדו את העבודה שלהם.

סתיו שפיר: אנחנו נעמוד לצידכם בכל צעד כזה.

סתיו שפיר: אנחנו כבר הוכחנו את עצמנו שנעמוד לצידכם.

<משה חדד: כי"ל זאת ההנהלה שלי.

<משה חדד: אין אלטרנטיבה, אתם לא מבינים את זה.

<קריאה: אתה רק מחזק את העמדה הנגדית.

סתיו שפיר: כי"ל מקבלת מהמדינה מתנה שהיא לא תקבל בשום מקום אחר בעולם - החל מאחוזים מאוד מאוד נמוכים, משאבי טבע שהם משאבי הטבע של כולנו, פטורים ממסים, הטבות ומה שאתה רוצה.

סתיו שפיר: תאמין לי, היא לא תעבור לשום מקום אחר, כי אין מקום שישתלם לה כמו להמשיך במדינת ישראל.

סתיו שפיר: בכל מצב שלא יהיה אנחנו נעמוד לצד העובדים.

<קריאה: אתם רוצים שבנגב יהיה שכר מינימום.

<קריאה: זה מה שאתם רוצים.

סתיו שפיר: אני מבקשת מהוועדה, מאחר וכבר התקיים דיון כזה ולא בפעם הראשונה בוועדת הפנים, שתבקש מהנהלת כי"ל לספק את הנתונים האמיתיים אחת ולתמיד.

סתיו שפיר: תראו לנו מה החלופות, מה הבדיקה שערכתם בקרב החלופות, מה העלות הכלכלית שלה ולמה אתם כל כך מתנגדים לה.

סתיו שפיר: שהוועדה תדרוש את זה מהם.

סתיו שפיר: לא יכול להיות שתקדמו את הנושא הזה בלי שאפשר יהיה לקיים על זה דיון רציני.

<דורון אברהמי: אני רוצה לציין כמה נתונים.

<דורון אברהמי: לפרויקט הזה לא עשו שום הנחות רגולטוריות לא מצד המשרד להגנת הסביבה, לא מצד משרד האנרגיה, לא מצד משרד הפנים.

<דורון אברהמי: מבקשים לדעת את הדוח המלא של החלופות?

<דורון אברהמי: בבקשה, משרד הפנים עשה דוח מלא עם כל החלופות, עם כל העלויות.

<דורון אברהמי: אפשר לבקש ולקבל אותו ממנו.

<דורון אברהמי: מילת המפתח פה זה חוק אוויר נקי.

<דורון אברהמי: יש חוק בישראל.

<דורון אברהמי: כולם אמורים לעמוד בחוק הזה.

<דורון אברהמי: החוק הזה שוויוני לצפון, דרום, מרכז ופריפריה.

<דורון אברהמי: לא יכול להיות להחיל חוק אוויר נקי, נוקשה במקום א' ובמקום ב' חוק אוויר יותר מקל.

<דורון אברהמי: למה?

<דורון אברהמי: ככה.

<דורון אברהמי: זה חוק אוויר נקי.

<דורון אברהמי: רוצים לשנות את חוק אוויר נקי?

<דורון אברהמי: בבקשה.

<דורון אברהמי: ללכת לדרך המלך בדרך של חקיקה ראשית, לא בשום דרך אחרת.

<דורון אברהמי: ציינו פה את הדיונים שהייתי שותף להם בוועדת הפנים של הכנסת הקודמת.

<דורון אברהמי: ועדת הפנים של הכנסת הקודמת יצאה עם מסקנות חד משמעיות.

<דורון אברהמי: יש סיכום מאוד מאוד מסודר, חבל שלא מקריאים את זה.

<דורון אברהמי: יש מכתב ברור של יושבת-ראש הוועדה, חברת הכנסת מירי רגב, שבדיוק מציין את הדברים הבאים: "הכרייה המתוכננת לא תביא לחריגה מערכי הסביבה של מזהמים שנקבעו לפי חוק אוויר נקי".

<דורון אברהמי: גם עמיתתי מהמשרד להגנת הסביבה ציינה שהתוספת היא כמו של דוד קיטור.

<דורון אברהמי: ציינו בדיונים יותר פנימיים שכל הזיהום הזה זה כמו לעמוד ברח' אבן גבירול.

<דורון אברהמי: החוק שוויוני לכל החלקים בארץ.

מיקי רוזנטל: אתה מדבר בכל כך ביטחון.

מיקי רוזנטל: אתם אחראים על בריאות העובדים.

מיקי רוזנטל: יש לך תסקיר בריאות של עובדי רותם, כן או לא?

<דורון אברהמי: כבוד היושב-ראש, שאלת אותנו לגבי החלק שלנו, של משרד הכלכלה, בנושא התחלואה התעסוקתית.

<דורון אברהמי: אנחנו ביררנו את זה בזמן אמת עכשיו.

<דורון אברהמי: ביררנו עם הרופא התעסוקתי במשרד הכלכלה, שהוא הרגולטור.

<דורון אברהמי: אין שום דיווחים על תחלואה נוספת בכריית פוספטים.

<דורון אברהמי: לא רואים גם סיבה לתחלואה נוספת עכב הרכב החומרים.

מיקי רוזנטל: אפשר לקבל את הדוח הזה?

מיקי רוזנטל: אנחנו יודעים מספרים אחרים.

מיקי רוזנטל: תשמע את פרופ' גרוטו.

<דורון אברהמי: אני ציטטתי את הרופא התעסוקתי של משרד הכלכלה.

<דורון אברהמי: אני עומד מאחורי הציטוט הזה.

<דורון אברהמי: אני רוצה לדבר על הסיכום של ועדת הפנים, כי כל פעם חוזרים וחוזרים.

<דורון אברהמי: המומחה שאליו פנה משרד הכלכלה לא שלל את ביצועו של פיילוט בשדה בריר, הוא המליץ למקבלי ההחלטות לשקול את ביצועו של פיילוט כזה בשינויים מסוימים.

<דורון אברהמי: הוא אומר כך: "ההחלטה הגורסת כי כל גידול בסיכון בריאותי שוללת מיזם כזה או אחר, היא גישה שאינה קריטית ונראה שאין לה מקום".

<דורון אברהמי: אני תושב תל אביב.

<דורון אברהמי: עוד כמה ימים מתחילים פרויקט תשתית עצום, אולי הגדול שיש בארץ, עם זיהום אוויר מאוד מאוד גדול.

<דורון אברהמי: מדובר בזיהום אוויר ממכוניות ומחפירה.

<קריאה: מה עם החלופות, אפשר לשמוע עליהן?

אלי אלאלוף: כפי שראיתם, הדיון הוא לא דיון קל.

אלי אלאלוף: הדילמות הן ענקיות.

אלי אלאלוף: מול העמדה הברורה של סגן השר ומשרד הבריאות אנחנו ממליצים בשלב זה לדחות את הבקשה להתחיל לכרות את המכרה בשדה בריר.

אלי אלאלוף: אנחנו מבקשים להשלים את הנתונים.

אלי אלאלוף: אני מצטער שנציג משרד הכלכלה קיבל את רשות הדיבור רק בסוף.

אלי אלאלוף: לא ראיתי את הדוח, אף על פי שביקשתי.

אלי אלאלוף: תאמינו לי שעשיתי דוקטורט חלקי על התיק הזה, כולל פגישות עם כל הצדדים.

אלי אלאלוף: אני לא מתבייש בזה.

אלי אלאלוף: אולי זאת אחת הבעיות שהפיזור פה מטורף, משרדים לא פוגשים את האחרים, חוות דעת א' לא מתייחסת לחוות דעת אחרת.

אלי אלאלוף: הבקשה מכי"ל היא לספק לנו כמה שיותר נתונים של עצמה, כולל נושא התחלואה, כולל נושא בריאות העובדים, כולל הצעדים שנקטתם.

אלי אלאלוף: אני מוסיף עוד נקודה שאף אחד לא העלה.

אלי אלאלוף: אני מרשה לעצמי להעלות את המקרה האישי שלי, של אמי, כמו שמאיר הזכיר את אביו.

אלי אלאלוף: אמי הייתה גרה מול המסוף שלכם באשדוד.

אלי אלאלוף: אישה שבחיים לא ראתה סיגריה מתה מסרטן ריאות.

אלי אלאלוף: האזור שלה היה מוצף בחלקיקים.

אלי אלאלוף: תבדקו מה קורה שם.

אלי אלאלוף: הנושא הזה של הפוספטים לא נגמר במקום, זה חוצה את כל המדינה הקטנטונת שלנו.

אלי אלאלוף: אני מבקש לבדוק ולהגיד לנו למה לא נעשו ניסויים במקומות נוספים, למה לא בדקתם.

אלי אלאלוף: החלופות האלו היו מאפשרות לנו לקבוע עמדה.

אלי אלאלוף: אני בטוח שבעמדות שלכם, בניתוח שלכם על החלופות הייתם בודקים מה שהחברים שלי העלו, את הנושא הכלכלי.

אלי אלאלוף: ההרגשה היא שהכדאיות הכלכלית האופטימאלית שלכם היא לא תמיד הכדאיות הכללית של תושבי האזור הזה.

אלי אלאלוף: אני מבקש לא לשכוח שליד ערד יש עוד תושבים שגידולם הולך ומתעצם.

אלי אלאלוף: אני רוצה לבקש - אני מבקש גם בשם סגן השר - לקיים דיון נוסף בעוד מספר שבועות או חודשים.

אלי אלאלוף: ברגע שהנתונים שביקשנו והבדיקות שלכם ייעשו, נקיים דיון נוסף.

אלי אלאלוף: האם זה מקובל על החברים?

אלי אלאלוף: אני מבקש לקיים דיון נוסף.

אלי אלאלוף: בינתיים אתם ממשיכים את התהליכים שלכם עם הגופים האחרים.

אלי אלאלוף: אנחנו כוועדה, על מנת לתת את עמדתנו הברורה, מבקשים לקבל את החומר.

אלי אלאלוף: אני רוצה להודות לכם על הסבלנות, הישיבה נעולה.